Et Integer FF kranksett på en Schwinn Suburban
Detalj som viser logo
En **frikrank** er en frihjulsmekanisme som brukes på noen sykler som gjør at drivverket kan fortsette å snurre mens rytteren triller, men har sluttet å tråkke. I motsetning til vanlige sykler, kan et frihjul foran gjøre det mulig å fremdeles skifte gir ved hjelp av et kjedegir mens rytteren triller hvis sykkelen også har et fast baknav eller et frinav med en viss motstand i frihjulsmekanismen, hvilket vil føre til at kjedet fortsetter å rotere med hjulrotasjonen.

Frihjul i kranken har blitt brukt på noen pedaldrevne elektriske sykler, og er en nødvendig del for alle elsykler med midtmontert motor for at den elektriske motoren skal arbeide innenfor sitt optimale arbeidsområde for rotasjonshastighet (r/min). Med en midtmontert motor er motoren montert i nærheten av kranken, i motsetning til frontmonterte motorer som sitter i fornavet, og bakmonterte motorer som sitter i baknavet.

Historie
--------

I 1970-årene var Shimano sitt Front Freewheel (FFS) et proprietært drivlinjedesign hvor frihjulet satt mellom krankarmene og klingene foran, hvilket gjorde at rytteren kunne skifte gir mens sykkelen trillet uten å tråkke. Bakhjulet hadde frihjul, men skrallemekanismen hadde mer motstand enn normalt. På denne måten skulle frihjulet i baknavet fortsatt aktiveres om nødvendig av sikkerhetsmessige grunner, som for eksempel dersom klær satte seg fast i kjedet.

Shimano forsøkte å implementere FFS som et rimelig produkt ved å bruke lavteknologiske og tyngre materialer, i tråd med Shimano sin daværende markedsstrategi. Systemet endte opp med å være vesentlig tyngre enn vanlige frikranser, og oppnådde ikke merbar markedsandel selv om merker som Panasonic, Ross, Schwinn og Raleigh solgte sykler med FFS en kort periode. Sheldon Brown kalt Shimano FFS for "en løsning som så etter et problem."

Ikke-proprietære frikranker brukes på sykler til biketrial, som for eksempel Honda RN-01 G-cross. Et slikt system gjør det mulig å bruke billige baknav med fastgir i stedet for kassettnav, muliggjør lavere girforhold og kan gi økt bakkeklaring for kranksettet.

Referanser
----------

1. ↑  Intend adds a freewheel to their cranks, letting you shift without pedaling - Bikerumor
2. ↑  «Shimano 1982 Catalog: FF System». Besøkt 16. oktober 2012.
3. ↑  «Sheldon Brown, Shimano».
4. ↑  «Trials Tech». Arkivert fra originalen 10. august 2015. Besøkt 8. oktober 2015.

| * v
* d
* r
Sykkeldeler |
| --- |
| Ramme | 
* Styre
* Styrefremspring
* Styrerør
* Styrelager
* Gaffel
	+ Gaffelende
	+ Girøre
* Setepinne
* Sadel
* Kranklager
* Demping
* Geometri

 | Diagram |
| Hjul | 
* Dekk
	+ Pariser
	+ Kanttråd
		- Slange
		- Slangeløs
* Dekkventil
* Ventilhette
* Eike
* Eikenippel
* Hurtigkobling
* Nav
	+ Fastnav
	+ Frinav
	+ Mikronav
	+ Flippflopp
* Platehjul

 |
| Drivverk | 
* Pedal
* Effisiens
	+ Meter per pedalomdreining
* Kranksett
	+ Frikrank
	+ Klinge
* Kjede
* Kjedelås
* Krans
	+ Frikrans
	+ Kassett
* Kjedestrammer
* Gir
	+ Kjedegir
	+ Navgir
	+ Automat
	+ Girkasse
* Drev
* Kjedeløs
	+ Akseldrift
	+ Beltedrift
	+ Snordrift

 |
| Kabling | 
* Girskifter
* Bowdenkabel
* Kabelføring
* Brems
* Endehylse

 |
| Utstyr | 
* Bjelle
* Flaskestativ
* Sykkelkåpe
* Sykkeldata
	+ Fart
	+ Effekt
	+ Kadens
	+ Puls
* Støtte
* Lys
* Skjerm
* Sykkelpakking
	+ Bagasjebrett
	+ Lav frontbærer
	+ Kurv
	+ Sidevesker
	+ Seteveske
* Eikekort
* Refleks
* Klesbeskytter
	+ Frakkbeskytter
	+ Kjedeskjerm
* Styrevotter
* Støttehjul
* Sykkelverktøy
* Varselpinne

 |